**E joi**

*Catalina V*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E joi,

E dimineață

Și e lume;

E ochi,

E vălmășeală,

Și e frig...

E tot la ce-am visat să fiu odată,

E tot, dar tot o dată,

E nimic.

Ascult cum se lovește râu de piatră,

Ascult cum ploaia curge peste om

Și-aud tot ce-am visat să fiu odată,

Și-aud tablouri spuse monocrom.

Urăsc să văd frumosul cum se scurge,

Urăsc să simt cum moare tot din el,

Dar nu prin ochi aud cum mână-mi scrie,

Și nici prin vorbă nu mai văd la fel.

E joi,

E noapte,

Și nu-i chip de lume,

Nu-i ochi,

Nici vălmășeală,

E nimic;

Nu-i tot la ce-am visat să fiu odată,

Nu-i tot, dar tot odată,

Nu-i nici frig...

Catalina V.